The Jungle Book

The Jungle Book (1894) ialah sebuah koleksi cereka karya Rudyard Kipling, yang mula-mulanya diterbitkan dalam majalah pada tahun 1893–4. Hasil penerbitan asalnya mengandungi gambar ilustrasi, sesetengah darinya dilukis oleh bapa Rudyard, John Lockwood Kipling. Kipling lahir di India dan menghabiskan enam tahun pertama zaman kanak-kanaknya di situ. Selepas sepuluh tahun di England, beliau kembali ke India untuk bertugas selama enam tahun setengah. Kisah-kisahnya dikarang Kipling ketika di Vermont.Rao, K. Bhaskara (1967) Rudyard Kipling's India. Norman: University of Oklahoma Press

Kisah-kisah dalam buku ini (dan juga susulannya The Second Jungle Book pada tahun 1895, yang merangkumi lima kisah tambahan mengenai Mowgli) merupakan cerita teladan yang menggunakan haiwan bersifat manusia untuk menyampaikan pendidikan akhlak. Contohnya, rangkap-rangkap dalam The Law of the Jungle menetapkan peraturan keselamatan individu, keluarga dan masyarakat. Kipling menulis segala yang diketahui, "didengari atau diimpikannya mengenai hutan rimba India."The Long Recessional: the Imperial Life of Rudyard Kipling, David Gilmour, Pimlico, 2003 ISBN 0-7126-6518-8 Sesetengah pembaca pula mentafsirkan karya ini sebagai alegori politik dan masyarakat sezaman Kipling itu.Hjejle, Benedicte 1983 'Kipling, Britisk Indien og Mowglihistorieine', Feitskrifi til Kristof Glamann, edited by Ole Fddbek and Niels Thomson. Odense, Denmark: Odense Universitetsforlag. pp. 87–114. Kisah yang paling terkenal sekali adalah yang mengisahkan pengembaraan seorang kanak-kanak terbiar bernama Mowgli yang dibesarkan oleh sekawan serigala dalam hutan rimba India. Selain kisah Mowgli, tidak kurang dikenali juga kisah-kisah "Rikki-Tikki-Tavi" yang mengisahkan cerpelai yang sungguh berani, dan "Toomai of the Elephants" yang mengenai seorang jurulatih gajah yang muda. Kotick, The White Seal yang tercari-cari tempat perlindungan bagi kaumnya dari ancaman pemburu, dilihat sebagai metafora untuk Zionisme.Mordechai Kaufmann, "Zionism in Britain before the Balfour Declaration", Tel Aviv, 1965 (dalam bahasa Ibrani), p. 23 Seperti kebanyakan karya-karya Kipling yang lain, setiap cerita didahului oleh serangkap sajak, dan diakhiri oleh serangkap lagi pantun.

Disebabkan nilai-nilai murni yang diterapkan, The Jungle Book dijadikan buku motivasi oleh Pengakap Muda, iaitu bahagian kanak-kanak pergerakan Pengakap. Penggunaan unsur-unsur alam dalam buku ini mendapat kelulusan Kipling setelah menerima petisyen terus dari Robert Baden-Powell, pengasas pergerakan Pengakap yang pernah meminta izin Kipling untuk penggunaan Memory Game dari novel Kim bagi tujuan menaikkan semangat dan kesihatan belia golongan pekerja di kawasan bandar. Akela, ketua serigala dalam The Jungle Book, melambangkan tokoh senior dalam pergerakan pengakap, maka namanya dipakai oleh ketua setiap kawanan Pengakap Muda.

 Senarai bab 
 Mowgli's Brothers: Seorang anak manusia dibesarkan sekumpulan haiwan liar belantara menjadi seorang pemuda sihat dan lincah - dia kemudiannya dicabar melawan seorang harimau yang rakus dan bermaharajalela di sana. Kisah ini turut diterbitkan sebagai buku cerpen Night-Song in the Jungle.
 Hunting-Song of the Seeonee Pack
 Kaa's Hunting: Berkisah sebelum Mowgli melawan Shere Khan. Apabila Mowgli diculik oleh monyet, Baloo dan Bagheera keluar menyelamatkannya dengan bantuan Chil si burung layang-layang dan Kaa si ular sawa. Maxims of Baloo.
 Road Song of the Bandar-Log
 Tiger! Tiger!: Mowgli kembali ke perkampungan manusia lalu diterima sebagai anak angkat oleh Messua dan suaminya yang percaya bahawa Mowgli ialah anak kandung mereka Nathoo yang lama hilang. Namun begitu, dia sukar menyesuaikan diri dengan kehidupan manusia, manakala Shere Khan masih berazam untuk membunuhnya. Judul cerita ini dipetik dari puisi "The Tyger" oleh William Blake.
 Mowgli's Song
 The White Seal: Kotick, seekor anjing laut bulu utara, tercari-cari tempat tinggal baru untuk kaumnya agar tidak diburu oleh manusia.
 Lukannon
 Rikki-Tikki-Tavi: Rikki-Tikki si cerpelai mempertahankan sebuah keluarga manusia dari sepasang ular tedung di India. Kisah ini juga diterbitkan sebagai buku cerpen.
 Darzee's Chant
 Toomai of the Elephants: Toomai, seorang kanak-kanak lelaki berusia 10 tahun yang membantu menggembala gajah, diberitahu bahawa dirinya tidak boleh menjadi jurulatih gajah sepenuh masa selagi belum menyaksikan tarian gajah. Kisah ini juga diterbitkan sebagai buku cerpen.
 Shiv and the Grasshopper
 Her Majesty's Servants (dahulunya "Servants of the Queen"): Pada suatu malam sebelum hari perarakan tentera, seorang askar British mencuri dengar perbualan antara haiwan di perkhemahan.
 Parade-Song of the Camp Animals memparodikan beberapa lagu dan puisi terkenal, termasuk Bonnie Dundee.

Watak-watak utama
 Mowgli [mau.gli] - seorang anak manusia lelaki yang terbiar di hutan belantara namun ada dibesarkan hidupan liar yang ada di dalamnya sehingga menjadi seorang yang lincah.
 Bagheera [ba.gi.ra]] (;  Baghīrā/Bagīdah) - seekor harimau kumbang India (spesies: Panthera pardus fusca) hitam yang menjaga Mowgli sejak kecil, malah bersahabat dengannya.
 Baloo [ba.lu] ( bhālū - "beruang") - seekor beruang sloth (spesies Melursus ursinus) yang juga bersahabat dengan Mowgli serta mengajar anak manusia itu selok-belok kehidupan di belantara.
 Kaa - seekor ular sawa India (Python molurus) yang menjadi salah satu pengajar Mowgli. Dia sering bergerak menari lembut untuk megalih perhatian musuh dihadapi.
 Shere Khan (;  - "raja harimau""Kipling's list of names in the stories", excerpted from volume XII of The Complete Works, Sussex edition, 1936. ) - seekor harimau Benggala tempang sebelah kaki yang angkuh dan berlagak.
 Tabaqui [ta.ba.kui] ( Taṃbākūvī) - seekor jakal keemasan merupakan konco taat setia kepada Shere Khan.

Senarai terjemahan
Dalam bahasa Melayu umum



Dalam baku Indonesia

 Mowgli (Anak Didikan Rimba). Kementerian Pengajaran Pendidikan dan Kebudayaan Indonesia. 1940-an.http://umaryland.worldcat.org/search?q=no:%22068527743%22. 

Adaptasi
Buku ini telahbanyak kali diadaptasikan ke dalam filem dan siri TV:
 pada tahun 1967 sebagai suatu filem animasi muzikal oleh Walt Disney
 The Jungle Book 2, sekuel tahun 2003 kepada filem ini
 dibikin semula tahun 2016 oleh Jon Favreau
 pada tahun 1994 dalam bentuk aksi langsung
 The Jungle Book: Mowgli's Story - filem aksi langsung tahun 1998
 Mowgli: Legend of the Jungle, filem 2018 arahan Andy Serkis untuk Netflix

 Rujukan 

 Pautan luar 

 The Jungle Book Collection: a website demonstrating the variety of merchandise related to the book and film versions of The Jungle Book.

e-kitap The Jungle Book
Bloger.id
 Boom Kat Dance: a website describing the dance adaptation of The Jungle Book by Boom Kat Dance Company.

*
Kategori:Buku 1894
Kategori:Kesusasteraan British abad ke-19